Hani i 2 Robertëve

Hani i 2 Robertëve është një kafeteri dhe galeri e artit në Prishtinë. E themeluar në vitin 1989, Galeria ka qenë qendër e jetës paralele kulturore dhe politike në Kosovën e viteve ‘90.

Galeria ishte nismë e Merita dhe Fadil Dragajt. Hapësira kishte 60 m2. Fillimisht e vendosur në Lagjen “Kurrizi” e më pas “Santeja”, “Hani i 2 Robertëve” u kthye në një strehë kulturore urbane ku përveç artistëve mblidheshin edhe intelektualë, aktivistë e gazetarë. Aty u zhvillua edhe diplomacia dhe paradiplomacia e kohës.https://www.koha.net/en/culture/275125/the-khan-of-2-roberts-divided-within-the-cultural-center-of-prishtina%2C-rebellion-against-the-regime/

Gjatë asaj periudhe janë realizuar mbi 100 ekspozita.https://www.kultplus.com/trashegimia/hani-2-roberteve-vendi-ku-u-rriten-gjenerata-te-ndryshme-te-artisteve-kosovare-foto/

Fadil Dragaj, pronari i Hanit u burgon në vitin 1997 gjatë ekspozitës së studentëve ”Salloni i karikaturës” për shkak të parullës ironizuese “Kosova Republikë” në shqip dhe serbisht-cirilkë. Ai u liruar pas një jave për shkak të presioneve publike. Më 22 mars 1999, dy ditë para bombardimeve të NATO-s, ai u plagoj përballë lokalit të tij duke pirë kafe bashkë me miq të artit, ndërsa aktorja Ardiana Abdullahu e humbi jetën atë ditë.https://www.eda.admin.ch/countries/kosovo/en/home/news/news.html/content/countries/kosovo/en/meta/news/2021/june/promotion-of-the-hani-i-2-roberteve-monograph--the-art-of-resist

Është sugjeruar që galeria të njihet si pjesë e trashëgimisë kulturore jomateriale të Republikës së Kosovës. Galeria sot është e vendosur në Kompleksin Qafa në Prishtinë.

 Monografia 
Më 2021 u publikua monografia “Hani i 2 Robertë 1989–2019, Arti i Rezistencës – Rezistenca e Artit”.

Monografia është një homazh për shumë artistë, gazetarë, diplomatë dhe aktivistë të shoqërisë civile, të cilët në mënyrën e tyre kanë kontribuar në mënyrë të konsiderueshme në një skenë artistike dhe intelektuale të lulëzuar gjatë disa prej periudhave më të vështira të historisë së Kosovës.

Dhe tani nisma e tyre konsiston në kronifikimin e kësaj historie përmes monografisë.https://www.eda.admin.ch/countries/kosovo/en/home/news/news.html/content/countries/kosovo/en/meta/news/2021/june/promotion-of-the-hani-i-2-roberteve-monograph--the-art-of-resist

 Referime 

 Lidhje të jashtme 

Kategoria:Monumente kulturore në Prishtinë